La vila de Pau

La vila de Pau es una cançon de Marilís Orionaa :

A la vila de Pau 
A bèths còps en abòr 
Quan ei temps de vrenhar 
A l'entorn deu parçan 
La lutz qu'ei tant daurada dins lo cèu de Pau 
Diserés que lo só 
Qu'a bevut Jurançon

A la vila de Pau 
Que i a lo Gave valent 
Qui lampoina l'estiu 
E l'ivèrn trabatent 
E dins lo briu de l'aiga quan passas lo pont 
Diserés lo resson 
De las cantas d'amont

A la vila de Pau 
Que i a lo gran baloard 
Que blueja l'Aussau 
Darrèr los costalats 
Que i a lausa que vad vriuleta lo ser 
Sus lo teit deu castèth 
De la vila de Pau

A la vila de Pau 
Sus lo gran marcadau 
Que i a monde hardits 
Paisans esberits 
E lo bonet suu cap que batalan atau 
Que s'i parla biarnés 
A la vila de Pau

A la vila de Pau 
Que i a la Plaça Rejau 
Pr'amor deu rei paulin 
Que se'n creden un drin 
Margalida la reina qu'us a capvirats 
Que n'an drin de fadèr 
E drin d'orgulhosèr

A la vila de Pau 
Que m'èi tot desbrombat 
Tant per tant l'èi aimat 
Tant per tant desaimat 
E despuish ne poish pas ne sèi pas mei plorar 
E adara que plau 
Sus la vila de Pau

Categoria:Cançon de Marilis Orionaa